  Майя Бывальцева 12-тӥ инвожое Россилэсь нуналзэ пусъемен валче, пенсиосты но мерлыко тыронъёсты сётон радлык воштӥськиз. Со сярысь Пенси фондлэн Удмурт Элькунъя ёзэтэзлэн пресс-службаез ивортӥз. Шутэтскон но праздник нуналъёсы кар но ёрос почтамтъёсын пенсиосты сётъялозы: - 11-тӥ но 12-тӥ инвожо понна – 11-тӥ инвожое; - 13-тӥ но 14-тӥ инвожо понна – 14-тӥ инвожое. Банкъёсын пенсиосты азьвыл пусъем радлыкъя сётъялозы. Пӧртэмгес Сбербанке коньдон вуон: Ижкар 10-тӥ инвожое, мукет каръёс – 11-тӥ инвожое, ваньмыз ёросъёс – 15-тӥ инвожое. Тодэ вайытом, 1-тӥ пӧсьтолэзьысен Россиын пенсиосты но мукет мерлыко тыронъёсты «Мир» картае гинэ выжтылозы. Пенсизэс почта пыр, озьы ик пенсиосты вуттӥсь мукет огазеяськонъёс пыр, банкысь счётысь (картатэк) басьтӥсьёс понна номыр уз воштӥськы. Тегъёс: Ижкар Удмуртия пенсия Пенсифонд праздникъёс  